ΠΕΡΙΕΧΟΜΕΝΑ
ΑΠΟΦΑΣΕΙΣ
Κήρυξη τριών δημόσιων δασικού χαρακτήρα
εκτάσεων ως αναδασωτέων συνολικού εμβαδού
35.970,19 τ.μ. στη θέση «Στεφανή μαντριά» της
Τοπικής Κοινότητας Καρτερών, του Δήμου Λαγκαδά, Περιφερειακής Ενότητας Θεσσαλονίκης.
Κήρυξη δημοτικής έκτασης δασικού χαρακτήρα,
συνολικού εμβαδού Εολ= 1.410,25 τ.μ., αποτελούμενη από τρία (3) τμήματα Ε1= 32,25 τ.μ., Ε2=
69,25 τ.μ. και Ε3=1.308,75τ.μ. ως αναδασωτέα,
στη θέση «Βίγλα», T.Κ. Μελιβοίας Δ.Κ. Μελιβοίας,
του Δήμου Αγιάς, Π.Ε. Λάρισας.
ΑΠΟΦΑΣΕΙΣ
Αριθμ. 82391
(1)
Κήρυξη τριών δημόσιων δασικού χαρακτήρα
εκτάσεων ως αναδασωτέων συνολικού εμβαδού
35.970,19 τ.μ. στη θέση «Στεφανή μαντριά» της
Τοπικής Κοινότητας Καρτερών, του Δήμου Λαγκαδά, Περιφερειακής Ενότητας Θεσσαλονίκης.
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ TOY
ΥΠΟΥΡΓΕΙΟY ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ
Έχοντας υπόψη:
1. Την παρ.  3 του άρθρου  117 του Συντάγματος
(Α’ 120/2008).
2. Τον ν. 998/1979 «Περί προστασίας των δασών και
δασικών εκτάσεων εν γένει της Χώρας» (Α’ 289) και ειδικότερα το άρθρο 38 και το άρθρο 41.
3. Τον ν. 998/1979, ιδίως το άρθρο 70, όπως προστέθηκε με την παρ. 2 του άρθρου 12 του ν. 2040/1992
«Ρύθμιση θεμάτων αρμοδιότητας Υπουργείου Γεωργίας
και νομικών προσώπων εποπτείας και άλλες διατάξεις»
(Α’ 70) και αντικαταστάθηκε με την παρ. 15 του άρθρου 1
του ν. 3208/2003 «Προστασία των δασικών οικοσυστημάτων, κατάρτιση δασολογίου, ρύθμιση εμπραγμάτων
δικαιωμάτων επί δασών και δασικών εν γένει εκτάσεων
και άλλες διατάξεις» (Α’ 303).
4. Τις υπ’ αρ. 160417/1180/8-7-1980, 182447/3049/1980
και 154659/24-5-1982 εγκύκλιες διαταγές του Υπουργείου Γεωργίας.
5. Τον ν. 4061/2012 «Διαχείριση και προστασία ακινήτων Υπουργείου Αγροτικής Ανάπτυξης και Τροφί-
μων - Ρύθμιση εμπραγμάτων δικαιωμάτων και λοιπές
διατάξεις» (Α’ 66).
6. Το υπ’ αρ. 68376/12-9-2013 έγγραφο της ΑΔΜΘ/
Γενική Διεύθυνση Δασών και Αγροτικών Υποθέσεων με
το οποίο ορίζεται η διαδικασία έκδοσης απόφασης κήρυξης αναδασωτέων εκτάσεων.
7. Το υπ’ αρ. 21638/11-04-2018 έγγραφο της Γενικής
Διεύθυνσης Δασών και Αγροτικών Υποθέσεων με το
οποίο χορηγούνται «Οδηγίες σύνταξης σχεδίων εγγράφων αποφάσεων κήρυξης αναδασωτέων και ανάκλησης-
άρσης αποφάσεων κήρυξης αναδασωτέων».
8. Τον ν. 3861/2010 «Ενίσχυση της διαφάνειας και την
υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο
Διαδίκτυο ‘‘Πρόγραμμα διαύγεια και άλλες διατάξεις’’»
(Α’ 112).
9. Το υπό στοιχεία Γ39682/28-04-2015 έγγραφο του
Εθνικού Τυπογραφείου.
10. Την από 13.08.2022 Πράξη Νομοθετικού Περιεχομένου «Έκτακτα μέτρα για την αποτελεσματική προ-
στασία και την ταχεία αποκατάσταση του φυσικού περιβάλλοντος, την άμεση στήριξη των πληγέντων από τις
πυρκαγιές του Ιουλίου/Αυγούστου 2021 και συναφείς
διατάξεις» (Α’ 143) η οποία κυρώθηκε με το άρθρο 2 του
ν. 4824/2021 (Α’ 156).
11. Τα άρθρα 47 έως 55 περί ολοκλήρωσης μεταφοράς
των δασικών υπηρεσιών στον ΥΠΕΝ του ν. 4915/2022
«Εθνικό Στρατηγικό Σχέδιο Καταπολέμησης της Διαφθοράς, διατάξεις για θέματα ανθρώπινου δυναμικού και
Οργανισμών Τοπικής Αυτοδιοίκησης, νομοθετικό πλαίσιο εκπαίδευσης των σπουδαστών/σπουδαστριών της
Εθνικής Σχολής Δημόσιας Διοίκησης και Αυτοδιοίκησης
για την ένταξη στον κλάδο Π.Ε. Επιτελικών Στελεχών, διατάξεις για την ολοκλήρωση της μεταφοράς των δασικών
υπηρεσιών στο Υπουργείο Περιβάλλοντος και Ενέργειας,
διατάξεις για την εφαρμογή του Εθνικού Σχεδίου Ανάκαμψης και Ανθεκτικότητας «Ελλάδα 2.0», Εθνική Σύ-
νταξη Ομογενών και άλλες επείγουσες διατάξεις» (Α’ 63).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
4 Μαρτίου 2024
ΤΕΥΧΟΣ  ΤΕΤΑΡΤΟ
Αρ. Φύλλου 132
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 132/04.03.2024
12. Το π.δ. 29/2022 «Τροποποίηση του π.δ. 132/2017
“Οργανισμός Υπουργείου Περιβάλλοντος και Ενέργειας
(Υ.Π.ΕΝ.)” (Α’ 160)» (Α’ 77).
13. Την υπό στοιχεία ΥΠΕΝ/ΔΔΥ/48478/3594/
16-05-2022 (Β’ 2415) κοινή υπουργική απόφαση δυνάμει της οποίας ορίστηκε ο καθορισμός των διοικητικών
λεπτομερειών μεταφοράς των δασικών υπηρεσιών, του
αντίστοιχου προσωπικού και λοιπών θεμάτων της παρ. 5
του άρθρου τρίτου της από 13.8.2021 Πράξης Νομοθετικού Περιεχομένου (Α’ 143), η οποία κυρώθηκε με το
άρθρο 2 του ν. 4824/2021 (Α’ 156).
14. Την υπ’ αρ. 14412/17.05.2022 διαταγή της Επιθεώρησης Δασικής Πολιτικής Μακεδονίας - Θράκης με θέμα:
«Δομή εγγράφων δασικών υπηρεσιών».
15. Την υπ’ αρ. 372156/21-10-2022 (ΑΔΑ: ΨΥ6Ε4653Π8Ξ7Ζ) απόφαση του Γενικού Γραμματέα Δασών "Κύρωση
δασικού χάρτη της Περιφερειακής Ενότητας Θεσσαλονίκης" (Δ’ 815).
16. Την υπό στοιχεία ΥΠΕΝ/ΔΝΕΠ/83988/2740/
25-08-2022 (Β’ 4528) απόφαση των Υπουργού, Υφυπουργού και Γενικού Γραμματέα Δασών του Υπουργείου Πε-
ριβάλλοντος και Ενέργειας.
17. Το γεγονός ότι οι εκτάσεις που αναφέρονται στο
θέμα αποτελούν δημόσιες δασικού χαρακτήρα εκτάσεις
που καταστράφηκαν λόγω πυρκαγιάς.
18. Το υπ’ αρ. 74062/13-02-2024 έγγραφο του Δασαρχείου Λαγκαδά στο οποίο προτείνεται η κήρυξη των
εκτάσεων, που αναφέρονται στο θέμα, ως αναδασωτέων
με συνημμένη την από 13-02-2024 έκθεση αυτοψίαςαναφοράς της δασολόγου Ελένης Βράνα, με το περιε-
χόμενο των οποίων και συμφωνούμε.
19. Το γεγονός ότι δεν προκύπτει δαπάνη για τον κρατικό προϋπολογισμό, αποφασίζουμε:
Κηρύσσουμε ως αναδασωτέες τρεις (3) εκτάσεις συνολικού εμβαδού τριάντα πέντε χιλιάδων εννιακοσίων
εβδομήντα τετραγωνικών μέτρων και δέκα εννιά εκατοστών του τετραγωνικού μέτρου (Ε=35.970,19 τ.μ.)
στη θέση «Στεφανή μαντριά» περιοχή της Τοπικής Κοινότητας Καρτερών, Δ.Ε. Λαχανά του Δήμου Λαγκαδά,
Περιφερειακής Ενότητας Θεσσαλονίκης, με σκοπό την
προστασία, αποκατάσταση της δασικής βλάστησης με
φυσική ή τεχνητή αναδάσωση και τη διατήρηση του χαρακτήρα τους ως δασικού χαρακτήρα εκτάσεων, ώστε να
αποκλεισθεί η διάθεση των προαναφερθεισών εκτάσεων
που άλλαξαν μορφή λόγω πυρκαγιάς, για άλλο σκοπό.
Οι ως άνω δημόσιες δασικού χαρακτήρα εκτάσεις,
αποτυπώνονται στο από 12-02-2024 εξαρτημένο από
το Εθνικό Τριγωνομετρικό Δίκτυο της χώρας σε σύστημα
συντεταγμένων ΕΓΣΑ ’87 τοπογραφικό διάγραμμα που
συνέταξε η Δασολόγος Ελένη Βράνα, το οποίο αποτελεί
αναπόσπαστο στοιχείο της παρούσας, όπως παρακάτω:
- Εμβ. 1= 4.747,31 τ.μ. με στοιχεία κορυφών «1-23-...-19-20-1»
- Εμβ. 2= 5.101,11 τ.μ. με στοιχεία κορυφών «21-2223-...-59-60-21»
- Εμβ. 3= 26.121,77 τ.μ. με στοιχεία κορυφών «61-6263-...-115-116-61»
Τα όρια των κηρυγμένων ως αναδασωτέων εκτάσεων
είναι τα εξής:
Α) Έκταση Εμβ.1=4.747,31 τ.μ. Βόρεια: δασικού χαρακτήρα έκταση Νότια: δασικού χαρακτήρα έκταση Ανα-
τολικά: δασικού χαρακτήρα έκταση Δυτικά: δασικού
χαρακτήρα έκταση.
Β) Έκταση Εμβ.2=5.101,11 τ.μ. Βόρεια: δασικού χαρακτήρα έκταση Νότια: μη δασικού χαρακτήρα έκταση
Ανατολικά: δασικού χαρακτήρα έκταση Δυτικά: δασικού
χαρακτήρα έκταση.
Γ) Έκταση Εμβ.3=26.121,77 τ.μ. Βόρεια: δασικού χαρακτήρα έκταση Νότια: δασικού χαρακτήρα έκταση
Ανατολικά: δασικού χαρακτήρα έκταση Δυτικά: δασικού
χαρακτήρα έκταση.
Στον κυρωμένο και αναμορφωμένο δασικό χάρτη της
περιοχής οι τρεις εκτάσεις φέρουν το χαρακτηρισμό
«δάση και δασικές εκτάσεις στις α/φ παλαιότερης και
πρόσφατης λήψης» με επιπλέον πληροφορία 1 «εντός
ορίων εποικισμού» (ΔΔ1).
Κατά της παρούσας απόφασης επιτρέπεται υποβολή αίτησης ακύρωσης στο Τριμελές Διοικητικό Εφετείο
Θεσσαλονίκης (άρθρο 47 του ν. 3900/2010, Α’ 213), εντός
προθεσμίας εξήντα (60) ημερών, αρχόμενη από την επομένη της δημοσίευσής της (άρθρο 46 π.δ. 18/1989).
Επίσης, κατά της παρούσας απόφασης επιτρέπεται
υποβολή αίτησης ανάκλησης ή τροποποίησης προς
τον Γενικό Γραμματέα Δασών από οποιονδήποτε έχει
έννομο συμφέρον, σύμφωνα με τις διατάξεις της παρ. 4
του άρθρου 44 του ν. 998/1979.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 132/04.03.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 132/04.03.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 132/04.03.2024
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 16 Φεβρουαρίου 2024
Με εντολή Γενικού Γραμματέα Δασών
Ο Προϊστάμενος Επιθεώρησης Εφαρμογής
Δασικής Πολιτικής Μακεδονίας - Θράκης
ΝΙΚΗΤΑΣ ΦΡΑΓΚΙΣΚΑΚΗΣ
Ι
Αριθμ. 69589
(2)
Κήρυξη δημοτικής έκτασης δασικού χαρακτήρα, συνολικού εμβαδού Εολ= 1.410,25 τ.μ., απο-
τελούμενη από τρία (3) τμήματα Ε1= 32,25 τ.μ.,
Ε2= 69,25 τ.μ. και Ε3=1.308,75τ.μ. ως αναδασωτέα, στη θέση «Βίγλα», T.Κ. Μελιβοίας Δ.Κ. Μελι-
βοίας, του Δήμου Αγιάς, Π.Ε. Λάρισας.
O ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ ΤΟΥ
ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ
Έχοντας υπόψη:
1. Τις διατάξεις της παρ. 1 του άρθρου 24 και της παρ. 3
του άρθρου 117 του Συντάγματος.
2. Τις διατάξεις της παρ. 1 του άρθρου 38 και των παρ. 1
και 3 του άρθρου 41 του ν. 998/1979 «Προστασία των
δασών και των δασικών εν γένει εκτάσεων της Χώρας»
(Α’ 289).
3. Τις διατάξεις του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία
της Οδηγίας (Ε.Ε.) 2016/2102 και της Οδηγίας (Ε.Ε.)
2019/1024)-Ηλεκτρονικές Επικοινωνίες (Ενσωμάτωση
στο Ελληνικό Δίκαιο της Οδηγίας (Ε.Ε.) 2018/1972) και
άλλες διατάξεις» (Α’ 184).
4. Την από 13.8.2021 Πράξη Νομοθετικού Περιεχομένου «Έκτατα μέτρα για την αποτελεσματική προστασία
και την ταχεία αποκατάσταση του φυσικού περιβάλλοντος, την άμεση στήριξη των πληγέντων από τις πυρ-
καγιές του Ιουλίου/Αυγούστου 2021 και συναφείς διατάξεις» (Α’ 143), η οποία κυρώθηκε με το άρθρο 2 του
ν. 4824/2021(Α’ 156).
5. Τις διατάξεις των άρθρων 47 έως 55 του ν. 4915/2022
«Εθνικό Στρατηγικό Σχέδιο Καταπολέμησης της Διαφθοράς, διατάξεις για θέματα ανθρώπινου δυναμικού και
Οργανισμών Τοπικής Αυτοδιοίκησης, νομοθετικό πλαίσιο εκπαίδευσης των σπουδαστών/σπουδαστριών της
Εθνικής Σχολής Δημόσιας Διοίκησης και Αυτοδιοίκησης
για την ένταξη στον κλάδο Π.Ε. Επιτελικών Στελεχών, διατάξεις για την ολοκλήρωση της μεταφοράς των δασικών
υπηρεσιών στο Υπουργείο Περιβάλλοντος και Ενέργειας,
διατάξεις για την εφαρμογή του Εθνικού Σχεδίου Ανάκαμψης και Ανθεκτικότητας «Ελλάδα 2.0», Εθνική Σύ-
νταξη Ομογενών και άλλες επείγουσες διατάξεις» (Α’ 63).
6. Τις διατάξεις του π.δ. 79/2023 «Διορισμός Υπουργών,
Αναπληρωτών Υπουργών και Υφυπουργών» (Α’ 131).
7. Τις διατάξεις του π.δ. 6/2022 «Σύσταση και μετονομασία Γενικών Γραμματέων, σύσταση Ειδικής Γραμμα-
τείας, μεταφορά υπηρεσιών και αρμοδιοτήτων» (Α’ 17).
8. Τις διατάξεις του π.δ. 132/2017 «Οργανισμός Υπουργείου Περιβάλλοντος και Ενέργειας (Υ.Π.ΕΝ.)» (Α’ 160),
όπως τροποποιήθηκε με το π.δ. 29/2022 «Τροποποίηση
του π.δ. 132/2017 ’’Οργανισμός Υπουργείου Περιβάλλοντος και Ενέργειας (Υ.Π.ΕΝ.)’’ (Α’ 160)» (Α’ 77).
9. Την υπό στοιχεία ΥΠΕΝ/ΥΠΡΓ/79859/5910/
25-07-2023 κοινή απόφαση του Πρωθυπουργού και του
Υπουργού Περιβάλλοντος και Ενέργειας «Διορισμός Γενικού Γραμματέα Δασών του Υπουργείου Περιβάλλοντος
και Ενέργειας» (Υ.Ο.Δ.Δ. 745).
10. Την υπό στοιχεία ΥΠΕΝ/ΔΔΥ/48478/3594/16.05.2022
κοινή υπουργική απόφαση «Καθορισμός των διοικητικών λεπτομερειών μεταφοράς των δασικών υπηρεσιών,
του αντίστοιχου προσωπικού και λοιπών θεμάτων της
παρ. 5 του άρθρου τρίτου της από 13.8.2021 Πράξης
Νομοθετικού Περιεχομένου (Α’ 143), η οποία κυρώθηκε
με το άρθρο 2 του ν. 4824/2021(Α’ 156)» (Β’ 2415).
11. Την υπό στοιχεία ΥΠΕΝ/ΔΔΥ/62511/4542/
17-6-2022 απόφαση του Υπουργού Περιβάλλοντος και
Ενέργειας «Διαπιστωτική πράξη κατάταξης και τοποθέτησης του προσωπικού των Περιφερειακών Δασικών
Υπηρεσιών του Υπουργείου Περιβάλλοντος και Ενέργειας» (Β’ 3145).
12. Την υπό στοιχεία ΥΠΕΝ/ΔΔΥ/70401/5167/6-7-2022
υπουργική απόφαση «Τοποθέτηση Προϊσταμένων σε θέσεις ευθύνης επιπέδου Γενικής Διεύθυνσης στις Ε.Ε.Δ.Π.
του ΥΠΕΝ».
13. Την υπό στοιχεία ΥΠΕΝ/ΔΝΕΠ/83988/2740/
25-8-2022 απόφαση «Εξουσιοδότηση υπογραφής ’’Με
εντολή Υπουργού’’ του Υπουργού Περιβάλλοντος και
Ενέργειας, ’’Με εντολή Υφυπουργού’’ του Υφυπουργού
Περιβάλλοντος και Ενέργειας και με ’’Με εντολή Γενικού
Γραμματέα Δασών’’ του Γενικού Γραμματέα Δασών του
Υπουργείου Περιβάλλοντος και Ενέργειας, κατά λόγο
αρμοδιότητας, στον Προϊστάμενο της Γενικής Γραμματείας Δασών του Υ.Π.ΕΝ., στους Προϊσταμένους των
Επιθεωρήσεων Εφαρμογής Δασικής Πολιτικής και στους
Προϊσταμένους των Διευθύνσεων, Δασαρχείων και Τμημάτων που υπάγονται σε αυτές» (Β’ 4528).
14. Τις υπ’ αρ. 160417/1180/8.7.80 και 182447/3049/
24.9.1980 εγκύκλιες διαταγές του Υπουργείου Γεωργίας
σχετικές με την κήρυξη εκτάσεων ως αναδασωτέων.
15. Την υπό στοιχεία ΥΠΕΝ/ΔΠΔ/78221/4436/
27-07-2022 (6ΚΡΠ4653Π8-Π3Ψ) εγκύκλιο διαταγή.
16. Tην υπ’ αρ. 4/2023 (ΨΝΔ74653Π8-ΟΑΑ) απόφαση
Επιτροπής Δασολογίου περιοχής αρμοδιότητας Δασαρχείου Αγιάς σύμφωνα με την οποία το τμήμα Ε3 χαρακτη-
ρίζεται ως Δάσος (παρ. 1 του άρθρου 3 του ν. 998/1979).
17. Την υπ’ αρ. 617815/06-11-2023 αναφορά του Δασαρχείου Αγιάς από την οποία προκύπτει ότι η βλάστηση
της έκτασης που αναφέρεται στο θέμα καταστράφηκε
από παράνομη εκχέρσωση και πριν το χρόνο καταστροφής της είχε δασική μορφή κατά την έννοια του άρθρου 3
του ν. 998/1979, όπως τροποποιήθηκε και ισχύει, καλυπτόμενη από άτομα δρυός, πλατάνου, αριάς και λοιπών
αειφύλλων πλατυφύλλων και ως εκ τούτου επιβάλλεται
η κήρυξή της ως αναδασωτέα, αποφασίζουμε:
Κηρύσσουμε ως αναδασωτέα δημοτική έκταση δασικού χαρακτήρα του άρθρου 3 του ν. 998/1979, συνο-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 132/04.03.2024
λικού εμβαδού Εολ=1.410,25 τ.μ. αποτελούμενη από
τρία (3) τμήματα Ε1=32,25τ.μ. και Ε2=69,25 τ.μ και Ε3=
1.308,75 τ.μ. στη θέση «Βίγλα» T.Κ. Μελιβοίας, Δ.Κ. Μελιβοίας, του Δήμου Αγιάς, Π.Ε. Λάρισας, της οποίας η
βλάστηση καταστράφηκε από παράνομη εκχέρσωση,
όπως απεικονίζεται στο συνημμένο από 19-06-2023 τοπογραφικό διάγραμμα του Δασαρχείου Αγιάς, κλίμακας
1:500 με στοιχεία περιμέτρου (Κ1, Κ2, Κ6, Κ7, Κ8, Κ3, Κ4,
Κ5, Κ10, Κ11, Κ12, Κ13, Κ14, Κ15, Κ16, Κ17, Κ18, Κ19, Κ1)
το οποίο αποτελεί αναπόσπαστο μέρος της παρούσας
και προσδιορίζεται επακριβώς από τις αντίστοιχες συντεταγμένες ΕΓΣΑ’87.
Η ανωτέρω έκταση συνολικού εμβαδού Εολ= 1.410,25
τ.μ. συνορεύει:
ΑΝΑΤΟΛΙΚΑ: Με δασικού χαρακτήρα έκταση.
ΔΥΤΙΚΑ: Με ρέμα και δασικού χαρακτήρα έκταση.
ΒΟΡΕΙΑ: Με δασικού χαρακτήρα έκταση.
ΝΟΤΙΑ: Με δασικού χαρακτήρα έκταση.
Σκοποί της κήρυξης της ανωτέρω έκτασης ως αναδασωτέας, είναι η διατήρηση του δασικού χαρακτήρα
αυτής, ο αποκλεισμός διάθεσής της για άλλη χρήση και
η αποκατάσταση της δασικής βλάστησης. Η αποκατάσταση της βλάστησης θα γίνει με φυσική αναγέννηση ή
με πρόγραμμα τεχνητής αναγέννησης.
Από τις διατάξεις της απόφασης αυτής δεν προκαλείται
δαπάνη σε βάρος του κρατικού προϋπολογισμού.
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 132/04.03.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 132/04.03.2024
Η απόφαση αυτή να δημοσιευθεί στην Εφημερίδα της Κυβερνήσεως.
Λάρισα, 9 Φεβρουαρίου 2024
Με εντολή Γενικού Γραμματέα Δασών
Η Προϊσταμένη Επιθεώρησης Εφαρμογής
Δασικής Πολιτικής Θεσσαλίας - Στερεάς Ελλάδας
ΖΩΗ ΦΤΙΚΑ

[Source: 20240400132.pdf | Tokens: 13333]